Хэнкок (Мичиган)

Хэнкок – неыджыд кар АÖШ-лöн Мичиган штатса Вылыс кöджын. 2020-öд воын сэнi олöма 4501 морт. Карыс пукалö Къюино канал бердын, кодi вомöналö Вылыс тыса Къюино нима жö кöдж. Канал мöдарас – Хоутон кар, кодкöд Хэнкоксö йитö лэптысяна пос. Мичиганыслысь сэтчöс регионсö нöшта нимтöны Ыргöн муöн.

Хэнкок – америкаса финнъяслöн «культура юркар».Cayton, Andrew R.L.; Sisson, Richard; Zacher, Chris, eds. (2007). The American Midwest: An Interpretive Encyclopedia. Ohio State University by Indiana University Press. p. 98. ISBN 978-0-253-34886-9. Сэнi эм налöн культура шöрин, 1896-öд восянь 2023-öд воöдз уджавлöма Финляндия университет."Finnish American Heritage Center (U.S. National Park Service)". www.nps.gov. Retrieved January 27, 2026."'Deeply saddened': Community reacts to Finlandia's closure". mininggazette.com. Retrieved January 27, 2026. Кутшöмсюрö улич нимъяс карас пасъялöма англия да финн кывйöн.

Поводдя юöртысь Weather Channel канал нимтö Хэнкоксö америкаса коймöд медся лымъя карöн."6 Snowiest Cities in America". The Weather Channel. January 7, 2015. Retrieved January 27, 2026.мини|266x266пкс|Финляндия университетАмерикаса финнъяслöн культура

Хэнкоксö шуöны «Öтувтчöм Штатъясса финнъяслöн шöринöн». Уна финн овмöдчылöма Хэнкокас чужан муаныс кодь жö вöръяс, тыяс да югыд лöз енэж вöсна. Олысьяссö бöръяысьсö гижалiгöн 40 % гöгöр хэнкокса олысь юöртöма аслас финн вужъяс йывсьыс.Lake Superior: The Ultimate Guide To The Region. Duluth, Minnesota: Lake Superior Port Cities Inc. 2014. pp. 61–63. ISBN 978-1-938229-17-6.мини|265x265пкс|Кык кывъя улич нимъяс Хэнкок карын

Фестивальяс

Тöвшöр 19-öд лунö Хэнкокын быд во пасйöны Хейкки лун – Heikinpäivä. Гажсö сиöма Финн му видзысь Уппсаласа вежа Хейккилы.Kurtti, Jim. "What's With Heikki?". Heikinpäivä. Finlandia University. Archived from the original on April 20, 2024. Retrieved January 27, 2026. Гаж дырйиыс мужичöйяс вермасьöны гöтыръяснысö новлöмын."City of Hancock website". Retrieved January 27, 2027.Usitalo, Kath (2017). 100 Things to Do in the Upper Peninsula Before You Die. St. Louis, Missouri: Reedy Press, LLC. ISBN 978-1-68106-088-0. Быд юнь Хэнкок да Хоутон кар котыртлöны Bridgefest нима фестиваль, кодöс сиöма тайö кык карсö йитысь лэптысяна пос нюжöдöмлы.

Хэнкок ёртасьö Финляндияса Порвоо каркöд.

2026-öд во кежлö Хэнкоклы сетöма финн-йöгралöн культура юркар ним.

 Ыстöдъяс